A lipóma eltávolításának egyik leggyakoribb és leghatékonyabb kezelési lehetősége a műtéti kimetszés: egyszerűen kivágják. Nagy lipómák esetén valószínűleg helyi érzéstelenítésre van szükség szedációval vagy általános érzéstelenítéssel.
A sebész egy vagy több apró bemetszést végez a zsírcsomó körül. A zsírszövetet később minden esetben elküldik laboratóriumi tesztelésre.
A bőrgyógyászok a minél kisebb metszést és inkább a „kinyomó” technikát részesítik előnyben, ami kevésbé észrevehető heget eredményez. Helyi érzéstelenítés alatt orvosod apró metszést ejt egy szikével, majd néhány öltéssel bezárja azt. Ne feledd, hogy ez a módszer általában nem gátolja a lipóma újbóli kifejlődését!
Miután eltávolították a zsírdaganatot, megtisztítják a műtét helyét, és kötéseket alkalmaznak. A kötések felgyorsítják a gyógyulást és a lehető legkisebb heget eredményezik. Sebészi drénezésre csak a nagyon nagy lipómák esetében van szükség.
Azt javasoljuk, hogy egy barát vagy családtag kísérjen el Téged és vigyen haza, még akkor is, ha csak helyi érzéstelenítést kapsz!
Néhány lipóma meglehetősen nagy, ezért zsírleszívás ajánlott a metszés és a csúnya heg elkerülése érdekében. A már említett 2017-es tanulmány szerint sokan elégedettek voltak a lipóma eltávolításához alkalmazott zsírleszívással, a 12 hónapos utánkövetési periódusban nem fordultak elő újbóli kinövések.
Szakvélemények szerint, önállóan zsírleszívással nem lehet tökéletesen eltávolítani a zsírcsomót, így egy része visszamaradhat, növelve annak kockázatát, hogy a lipóma műtét után visszanő.
Általában a lipóma eltávolítása zsírleszívás útján ritkán hoz hosszútávú eredményt, mivel ezzel az eljárással lehetetlen teljes mértékben eltávolítani a kérdéses zsírszövetet. A jobb megoldás a kis vágásokon keresztül történő közvetlen kimetszés.